REFERAT fauMØTE 16.01.23

16.01.23, 19:30 til 21:00

# Oppmøte

Deltakerliste:

Brit Elise Kleiven (1-rød), Lars MortenThuestad (1- grønn), Kjetil Topland Larsen (1-blå)

Sissel Mugaas, Østerhus (2 A), Arnt Inge Enoksen (2 B), Erlend Aano (2 C)

Vibeke Wagle (3 A), Jorunn Lovise Husan (3 B)

Åshild Slåttå Want (3 A), Eduardo Pozo (4 B), Torgeir Jøssang (4 C)

Mads Bertin Ohnstad (5 A), Jan Ove Ringstad (5 B), Tor Petter Johansen (5 C)

Jostein Moe Hagen (6 A), Hege Nygaard Barker (6 B), Ingvild Gjelstad (6 C)

Forfall: Marit Viktoria Wulf Andreassen (7 A), Sissel Nedrebø (7 B)

# Godkjenning av møtereferater

Denne hoppet vi over, siden de fleste ikke hadde tilgang til referatet, som ikke ligger i arkivet, og samtidig var nye FAU-representanter og dermed ikke med på forrige møte.

# Valg av referent

Ingvild Gjelstad, 6. trinn, meldte seg som referent.

# Orientering fra rektor

Refleksaksjon:

Anita informerer om at skolen har hatt refleksaksjon i uke 49 og uke 50. Mange elever var flinke til å bruke refleks. Klasse 3 A og 5 B vant og fikk penger til pizza i premie.

Livet og sånt:

Faget «Livet og sånt» fortsetter dette året. Det vil være ulike tema hver måned. I januar er tema «Familie og ro og takknemmelighet». Det jobbes hver uke med å skape et trygt klassemiljø og trygge elever.

Kunstuke:

Uke 8 skal det være Kunstuke. Elevene har allerede vært på besøk på Kunstmuseet og sett utstillingen «Citizen of the Universe» av Ruth Asawa. Elevene skal jobbe med tredimensjonal kunst og resultatet skal etter hvert henges opp på skolen.

Vigilo:

Alle skoler skal ta i bruk «Vigilo» som er et nytt system for barnehager og skoler. Systemet skal bl. a gjøre kommunikasjon mellom skole og hjem enklere. Systemet vil ha oversikt over bl. a timeplaner, fravær, timer for særskilt norskopplæring m.m. Foreldre vil få tilgang fra høsten 2023.

Skidag for 6. trinn

Skolen har kompetansemål om at elevene skal ha skiferdigheter. Det vil derfor arrangeres en obligatorisk skidag for 6. trinn første uken etter vinterferien. Elevene vil bli delt inn etter erfaring/ferdigheter. Skolen oppfordrer til å låne privat dersom elevene ikke har ski, men kan låne via frilager. Skolen dekker buss og elevene tar med matpakke.

Skolemat:

Skolen har søkt om å få gratis skolemat. Dersom dette innvilges, vil det være et prøveprosjekt.

Strategi for samarbeid med barn:

Skolen skal ta i bruk «Strategi for samarbeid med barn». Dette starter opp i mars. Strategien er basert på FNs barnekonvensjon og skal styrke barnas rettigheter, rett til å uttale seg og få informasjon. Dette innebærer f.eks. at barnet skal høres og få mulighet til å uttale seg hvis skolen må ringe hjem og at barnet skal få velge hvilken voksen det vil snakke med hvis noe har skjedd.

Alle elever og ansatte skal få informasjon i forkant. Dette vil bli en sak i nyhetene etter hvert.

[Samarbeid med barn i Stavanger | Stavanger kommune](https://www.stavanger.kommune.no/barnehage-og-skole/samarbeid-med-barn-i-stavanger/#19843)

Foreldremøter:

Det arrangeres foreldremøter i uke 12 og 13. Planleggingen startet nå.

# Valg av FAU-leder, nestleder og kasserer

Erlend Aano (2C) meldte seg og ble valgt som FAU-leder.

Jostein Moe Hagen (6A) meldte seg og ble valgt som nestleder i FAU-leder.

Åshild Slåttå Watn (3A) velges som kasserer.

# 17. mai

FAU har overordnet ansvar. Det er opprettet en 17. mai komite på 6. trinn. En representant fra komiteen inviteres til neste FAU-møte (06.03). FAU-representanter fra 6. trinn finner ut hvem som sitter i komiteen og sender informasjon til Erlend.

# Årshjulet. Hvilke oppgaver har vi og hvilke datoer?

17. mai:

FAU har ansvar for 17. mai (se eget punkt).

Dugnad:

Tidligere har 4. trinn hatt ansvar for å arrangere dugnad. Uvisst om det fortsatt gjelder.   
04.05 er foreslått som dato. Rektor må få beskjed om dato slik at sopebil kan bestilles. Dato/praktisk info. klareres med 17. mai komite.

Foreldremøter:

Skolen har ansvar for møtet på høsten. FAU har ansvar for å være med på å planlegge foreldremøtene på våren. FAU-representant og klassekontakt har formøte med kontaktlærer i forkant av møtet. Kontaktlærere kaller inn til møte.

Det ble diskutert om vi skulle invitere inn noen til å holde foredrag på foreldremøtet til våren. F.eks. Uteseksjonen eller noen som kan forelese om tema mobbing og/eller nettvett.

# Annet:

Kontaktinformasjon:

Alle som sitter i FAU sjekker i Excelskjema at kontaktinformasjon er riktig.

Hvor lenge sitter man i FAU?

1. trinn: 1,5 år.
2. + 4. trinn: 2 år.

6. trinn: 1, 5 år.

Det er ikke valg av FAU-representant i 3. og 5. trinn.

Informasjon ligger i «skole-hjem-plan».

Gratis skolemat:

Det stilles spørsmål ved om FAU har fått lest søknad om gratis skolemat og om det er meldt inn som sak i SU. Erlend spør rektor om det er mulig å se på søknaden dersom den ikke allerede er sendt.

Det understrekes at Hillevåg bydel som Tjensvoll skole er en del av skal ha et områdeløft og at gratis skolemat kan bidra til dette løftet.

Tidspunkt for møter

Det foreslås å starte møtet kl.19 i stedet for 19:30. Tidspunkt sjekkes ut med rektor

# Rollefordeling FAU-representant og klassekontakt.

Det er behov for en klargjøring av rollefordeling mellom FAU-representant og klassekontakt.

Klassekontakt har ansvar for det sosiale. F.eks. arrangere spillekveld, påske-/julefrokost. m.m

FAU har ansvar for samarbeid med skoleledelsen og for at informasjon som kommer fra skolen formidles inn til foreldre.

Det finnes informasjon i dokumentet «Hjem-skole plan» på hjemmesiden til skolen, men dokumentet er omfattende. Erlend tar på seg oppgaven å se på om det er mulig å forenkle dokument.

# Møteplan våren 2023. FAU-leder kaller inn til møtene.

Møter frem mot sommeren vil holdes: 06.03, 17.04 og 05.06 (årsmøte).

Datoene ligger på hjemmesiden, men er vanskelig å finne. Erlend lager en bedre oversikt og tar ansvar for å kalle inn til møtene via spond.

Hovedrepresentant i FAU gir beskjed til vara ved fravær.

# Neste møte, tidspunkt. FAU-leder kaller inn

06.03.22, kl. 19:00 til 20:30.